**איך נשתמש בטיול כדי לקדם את התהליך השנתי ההנהגתי והשבטי? | יחידה ליום תדריכים לטיולי פסח**

**מסר מרכזי:** אנחנו נוטים להגדיר טיולים כנקודות שיא במהלך השנה, אם מסתכלים על המשמעות הפשוטה של המושג "שיא" מדובר בנקודה הגבוה ביותר, כלומר ממנה יש ירידה ומסתכלים רק אחורה על מה נעשה עד כה. ביחידה הזו נרצה להסתכל על הטיול כאל "אוכף" בדרך למעלה – נקודה בדרך בה ניתן לקיים בקרה על מה עשינו עד עכשיו וקבלת דחיפה להמשך התהליך.

**מתודה 1 – חשיבה משותפת+ דיון בשאלה:**

נכתוב על הלוח את המילה "שיא" ונבקש מהמשתתפים/ות להגיד מה שעולה להם/ן לראש בהקשר של המילה הזו.

לאחר מכן נציג מספר פירושים מהמילון למילה "שיא" ונשאל:

* האם המושג שיא הוא נכון בעיניכם/ן לתיאור טיול? אם כן למה? אם לא למה?
* במידה ולא, איזו מילה הייתם/ן נותנים/ות לטיול במקום המילה שיא?
* מה החשיבות שבקביעת שיא/ אוכף/ כל מילה אחרת בתהליך חינוכי? איך זה יכול לשרת אותנו?

לאחר מכן נסביר את המסר המרכזי של היחידה - אם מסתכלים על המשמעות הפשוטה של המושג "שיא" מדובר בנקודה הגבוה ביותר, כלומר ממנה יש ירידה. ביחידה הזו נרצה להסתכל על הטיול כאל "אוכף" בדרך למעלה – נקודה בדרך בה ניתן לקיים בקרה על מה עשינו עד עכשיו וקבלת דחיפה להמשך התהליך.

זמן: 15 דק' | ציוד: לוח, טושים ללוח | נספחים: הגדרות למילה שיא

**מתודה 2 – הסבר:**

נתמקד במושג בקרה ונסביר את שלושת סוגי הבקרה:

1. בקרה מאבחנת (ריאקטיבית) – שימוש בכלי בקרה ליזהוי מגמות, פערים או קשיים בביצוע.
2. בקרה מסכמת (אקטיבית) – שימוש בכלים המשקפים את מידת הצלחת הארגון במימוש מטרותיו בתקופה מוגדרת.
3. בקרה מעצבת (פרואקטיבית) – שימוש במנגנוני הערכה להנעת שינוי מערכתי

נסביר כיצד כל אחת מסוגי הבקרות יכולה לבוא לידי ביטוי בטיול

* כמה זמן אנחנו משקיעים בתכנון תהליכים וקביעת בקרות לאורך הדרך?
* על מה אנחנו חושבים לקראת טיולים? תוצאה סופית או נקודה בדרך?

זמן: 10 דק' | ציוד: מחשב, מקרן | נספחים: הסבר – סוגי הבקרות

**מתודה 3 – הסבר:**

נסביר את מודל אינה פוקס למיפוי מערכת חינוך <https://algaleel.com/pics/240204114332.pdf>

זמן: 10 דק' | ציוד: מחשב, מקרן |נספחים: מודל אינה פוקס

**מתודה 4 – עשייה:**

נחלק את המשתתפים/ות לזוגות, בזוגות יצטרכו לבחור שבט אחד (כל אחד/ת שבט) ולמפות לפי מודל אינה פוקס לכל מרכיב באיזה סוג בקרה ירצו להשתמש ועל מה ירצו לשים דגש.

לאחר מכן נתכנס למעגל ונאפשר למי שירצה לשתף במה שכתב/ה.

זמן: 30 דק' | ציוד: דפים, עטים | נספחים: מודל אינה פוקס, סוגי הבקרות

**מתודה 5 – דיון בשאלה:**

* עד כמה אנחנו רואים/ות במפעלים כוח מניע לתהליכים השנתיים שלנו?
* עד כמה אנחנו משקיעים/ות מחשבה במה נרצה לבחון בטיול ולא רק תמונה מיטבית של מה נרצה לראות?
* מחשבה שאנחנו לוקחים/ות איתנו מהיחידה

זמן: 10 דק' | ציוד: אין | נספחים: אין

[נספחים איך נשתמש בטיול פסח לקידום תהליכים.pptx](https://zofimil-my.sharepoint.com/%3Ap%3A/g/personal/danakl_zofim_org_il/EWMM0bHMuepDgafcphRDXxcBGnVfybejfNkGfBwiq5O3KQ?e=cf0t8d)